
	MK sēdes protokollēmuma projekts
 Informatīvais ziņojums "Par progresa ziņojumu emocionālā un praktiskā atbalsta paplašināšanai topošajiem un jaunajiem vecākiem (grūtniecības laikā, dzemdībās un pēcdzemdību posmā)."
	Priekšlikums
1. No algoritma pilnībā pazudusi jaundzimušā vizīte mājās, lai gan pēc Nacionālā veselības dienesta datiem, ir paredzēta vizīte 1 reizi pirmajās 3 dienās pēc izrakstīšanās no slimnīcas (vai 1 reizi pirmajās sešās dienās pēc bērna dzimšanas, ja bērns dzimis plānotās ārpusstacionāra dzemdībās, 1 reizi 3. dzīves nedēļā. Jaundzimušā vizīti mājās, kuru veic ģimenes ārsts vai medicīnas māsa, varētu apvienot vai aizstāt ar vecmātes pirmo vizīti ģimenē. Netiek konkrēti norādīts, kad vizītes tiks veiktas un 6 mēneši ir ļoti garš periods. Vizītēm būtu jābūt nedēļu, ne divas pēc atbraukšanas mājās un pēc tam var paredzēt, piemēram, mēnesi vai divus pēc tam. 

2. Dokumentā tiek vispārīgi runāts par “ģimeni”, bet praktiski - tikai par “māmiņu”, pilnībā pazaudējot tēvu, kura loma ir jānostiprina kā līdzvērtīgam vecākam jau no paša jaundzumušā dzīves sākuma. Figurē “citu ģimenes locekļu atsauksmes”, bet uz daudzajiem jautājumiem par savu un jaundzimušā veselību nav jāatbild tikai mātei. 

3. ⁠Nav skaidrs, kā visu sarakstu ar apsekojumu (kas satur arī, piemēram, apskati, vai mājoklī ir dūmu detektori) var īstenot 60 min laikā un par 49 EUR, ja, piemēram, Rīgas Dzemdību nama aplēses šim pakalpojumam (kas ietver tikai sarunu par māti un jaundzimušo, bez šādu tehnisku detaļu pārbaudes) sastāda vismaz 60 EUR (https://www.rdn.lv/lv/mate-un-berns/vecmates-vizite-majas/). Šī pakalpojuma kvalitatīvai nodrošināšanai nepieciešams paredzēt vairāk laika un atbilstošu finansējumu.

4.  ⁠"Novērtē un sniedz rekomendācijas par emocionālās piesaistes veidošanu un stiprināšanu ar jaundzimušo” - šādi un vēl citi nekonkrēti teksti rada iespaidu par potenciāli formālu pieeju, kad jaunajiem vecākiem mājās nolasa lekciju un nevis reāli palīdz. Algoritmā pilnībā pazudis sarunas elements.

6. ⁠Nav skaidrības, kas tālāk notiek ar Pēcdzemdību vizītes protokolu. Vai ir paredzēta tikai aizpildīšana, vai tālāk tiek veidota datubāze? Protokols var būt elektroniski un sasaistīts, piemēram, ar mātes pasi vai ģimenes ārsta dokumentiem. Jāsaprot, ko ar šiem datiem pēc tam lietderīgi dara.

7. Ņemot vērā ierobežotos budžeta līdzekļus, plānam būtu jābūt konkrētākām un tālākejošam. 

